”Cinci muncitori au murit, iar un al şaselea a fost intubat şi transportat la spital”, a confirmat AFP primarul comunei, Giovanni di Giacinto.
Pompierii au scos afară şase persoane, însă au putut reanima doar una.
Un muncitor era teafăr, au anunţat ei pe X.
Potrivit lui Giovanni di Giacinto, muncitorii ar fi respirat sulfură de hidrogen, un gaz natural prezent în instalaţii de tratare a deşeurilor, toxic în concentraţii mari.
O concentraţie mare a acestui gaz poate provoca probleme respiratorii, convulsii, comă şi moarte.
Accidente mortale la locul de muncă ţin cu regularitate prima pagină în presa italiană şi se află în centrul unei dezbateri pe tema prevenirii riscurilor.
În aprilie, şapte muncitori au murit într-o explozie, în incinta unei centrale hidroelectrice, în apropiere de Bologna (nord).
În februarie, surparea unei structuri de beton pe şantierul de construcţie a unui supermarket, la Florenţa, s-a soldat cu cinci morţi.